بعضی آداملار یاشاییش دا موشگولده قالاندا ، اللری قوینوندا ائله یئره دوشه رلر کی ائله بیلیرسن گمی لری غرق اولوبدور هئچ بونا فیکیرلشمزلر کی باشا گلن موشگوله چاره یولو تاپسینلار. دئییرلر بیر نفر چوخ پوزلو دولانارمیش و اللرین شالوار جیبیندن ائشیگه چیخارتمازمیش، او بیر گون قویویا دوشور چاتی ساللاییرلار قویودان نجات وئرسینلر ، سسله نیب دئییرلر کی: فیلانی چاتی نین اوجون بئلیوه باغلا ، چکه ک ائشیگه چیخارداق، قویودان سسله نیر کی : آخی اللریم جیبیمده دیر!
بیر پارا تنبل آداملارین گؤیلونده وار قویویا دوشنده بیر باشقا کیمسه ده اونون دالیجا ، اونون چاتی سین باغلاماق اوچون قویویا دوشسونلر !
بؤیوک تانری قرآن دا ، نجم سوره سی نین اوتوز دوققوزنجی آیه سینده بویورور:
« لیس للانسان الا ما سعی » یعنی اینسانا چالیشدیغیندان باشقا نتیجه یوخدور.
دوزو بودور کی اینسان یاشاییشدا بئینین ایشه سالسین ، موشگول ده ، چاره یولو تاپماق اوچون چالیشسن و بو حئین ده تانری دان دا یاردیم دیله سین ، یوخسا موشگوله دوشن چاغی دیزلرین قوجاقلاییب هئچ بیر ایش گؤرمه یه نین تانری یانیندا دا ده یه ری یوخدور. آنجاق بؤیوک و ایسته کلی تانری، چالیشان اینسانلارا یاردیم ائتمه ک ایسته ییر و چالیشمایان آداملارا هئچ نه یی یوخدور.
پس یاخشی دیر کی موشگول ده دولاشیغا دوشنده ، یالنیز دوعا ائتمه ک و یاردیم دیله مه ک دویغوسو ایله باش قاتمایاق . بونلار یئرینده کن ، یاشاییشدا باشا گلن موشگوللره چاره یولو آختاراق ، فیکریمیزی ایشه سالاق و چالیشماقدان هئچ یورولمایاق. بوردادیر کی تانری اؤز یاراتدیغیندان خوشو گله ر و آتا کیمی اوزو یوخاری قالخاندا الیندن یاپیشار…
یازان: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab